Rolv Erik Ryssdal

Rolv-Erik Stray Ryssdal (født 1962) er en norsk mediemann. Han var konsernsjef i Schibsted og senere konsernsjef i Adevinta.

 Bakgrunn og utdannelse 
Han er sønn av Rolv Ryssdal og Signe Marie Stray Ryssdal og er bror til Anders Christian Stray Ryssdal og Kristine Ryssdal. 

Ryssdal er utdannet siviløkonom fra Handelshøyskolen BI. Han har også en MBA fra INSEAD i Frankrike.

 Schibsted 
Ryssdal arbeidet i Schibsted fra selskapet ble børsnotert i 1991. I 1994 ble han finansdirektør i konsernet, og i 1997 fikk han tilsvarende stilling i svenske Aftonbladet. Han rykket deretter opp til stillingen som Aftonbladets øverste sjef, og i 2005 ble han administrerende direktør for avisen VG, som også er en del av Schibsted-gruppen. I perioden 2009-2018 var han øverste sjef for Schibsted-konsernet.Ryssdal tar farvel som Schibsted-topp  - kampanje.com 26. oktober 2018

 Referanser 
Rolv Erik Ryssdal  schibsted.com
Rolv Erik Ryssdal ny schibstedsjef tv2.no

Kategori:Norske konsernsjefer
Kategori:Norske siviløkonomer fra BI